《登西樵后即往罗浮山》
宋代·区仕衡

大科百丈兴翛然，东向朱明七洞天。
蹑级修衢通绝巘，凿空灵罕架飞烟。
凤毛五色天岩上，竹篆千秋石室前。
两入名山劳蜡屐，安期于世竟能仙。

作者简介：（1217—1277）广州南海人，字邦铨。入太学为上舍生。慷慨有智略，以天下为己任。尝上书论贾似道误国，又陈恢复之策，皆不为用。归而讲学九峰书院，人称九峰先生。诗文典雅。有《九峰集》、《理学简言》。